VENDIM
Nr. 718, datë 5.12.2018 

PËR REVOKIMIN E TRANSFERIMIT TË SË DREJTËS SË PRONËSISË DHE PËR NJË NDRYSHIM NË VENDIMIN NR. 285, DATË 21.5.2018, TË KËSHILLIT TË MINISTRAVE, “PËR KALIMIN E DISA PRONAVE, NË PRONËSI TË BASHKISË TIRANË, TË NJËSISË ADMINISTRATIVE TIRANË”
 
Në mbështetje të nenit 100 të Kushtetutës dhe të shkronjës “a”, të nenit 8/a, të ligjit nr. 8744, datë 22.2.2001, “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e ministrit të Brendshëm, Këshilli i Ministrave

VENDOSI: 

1. Revokimin e transferimit të së drejtës së pronësisë Bashkisë Tiranë, njësisë administrative Tiranë, të pronave me numër rendor 15 e 19, të lidhjes 1, bashkëlidhur vendimit nr. 285, datë 21.5.2018, të Këshillit të Ministrave. 
2. Në lidhjen 1, që i bashkëlidhet vendimit nr. 285, datë 21.5.2018, të Këshillit të Ministrave, pronat me numër rendor 15 e 19, sipas formularëve që i bashkëlidhen këtij vendimi dhe janë pjesë përbërëse e tij, hiqen.
3. Ngarkohen Ministria e Brendshme, Bashkia Tiranë dhe kryeregjistruesi i Pasurive të Paluajtshme të Republikës së Shqipërisë për ndjekjen dhe zbatimin e këtij vendimi.
Ky vendim hyn në fuqi pas botimit në Fletoren Zyrtare. 

KRYEMINISTRI
Edi Rama

1. FORMULAR PER INVENTARIZIMIN E PRONAVE TE PALUAJTSHME SHTETERORE
{Per inventarizimin e pronave te veganta)

1. FORMULAR PER INVENTARIZIMIN:E PRONAVE TE PALUAJTSHME SHTETERORE
(Per Inventarizimin e pronave te vecanta)

